LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2020 M. LAPKRIČIO 24 D. ĮSAKYMO NR. V-2712 „DĖL ŽALOS PACIENTŲ SVEIKATAI PREVENCIJOS KOMISIJOS SUDARYMO“ PAKEITIMO

2020 m. gruodžio 11 d. Nr. V-2896

Vilnius

P a k e i č i u Lietuvos Respublikos sveikatos apsaugos ministro 2020 m. lapkričio 24 d. įsakymą Nr. V-2712 „Dėl Žalos pacientų sveikatai prevencijos komisijos sudarymo“ ir jį išdėstau nauja redakcija:

„LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL ŽALOS PACIENTŲ SVEIKATAI PREVENCIJOS KOMISIJOS SUDARYMO

Vadovaudamasis Lietuvos Respublikos pacientų teisių ir žalos sveikatai atlyginimo įstatymo 26 straipsnio 11 ir 12 dalimis ir Žalos pacientų sveikatai prevencijos komisijos darbo reglamento, patvirtinto Lietuvos Respublikos sveikatos apsaugos ministro 2020 m. vasario 6 d. įsakymu Nr. V-126 „Dėl Žalos pacientų sveikatai prevencijos komisijos darbo reglamento patvirtinimo“, 3, 5, 6 ir 9 punktais,

1. S u d a r a u Žalos pacientų sveikatai prevencijos komisiją:

Liutauras Labanauskas – Lietuvos gydytojų sąjungos prezidentas;

Irma Mituzienė – Socialinės apsaugos ir darbo ministerijos Tikslinės pagalbos skyriaus patarėja;

Jūratė Romaneckienė – Valstybinės ligonių kasos prie Sveikatos apsaugos ministerijos paslaugų ekspertizės ir kontrolės skyriaus vyriausioji specialistė;

Inga Tamosinaitė – Lietuvos paliatyviosios medicinos draugijos valdybos narė;

Ramunė Vaitkevičienė – Valstybinės akreditavimo sveikatos priežiūros veiklai tarnybos prie Sveikatos apsaugos ministerijos direktoriaus pavaduotoja;

Giedrė Vinikienė – Pagalbos onkologiniams ligoniams asociacijos Analitinių projektų vadovė;

Odeta Vitkūnienė – Sveikatos apsaugos ministerijos Asmens sveikatos departamento direktorė.

2. P a v e d u Žalos pacientų sveikatai prevencijos komisijos sekretoriaus funkcijas vykdyti Virginijai Karaliūtei Žulienei – Sveikatos apsaugos ministerijos Asmens sveikatos departamento Pirminės sveikatos priežiūros ir slaugos skyriaus vyriausiajai specialistei.“

Laikinai einantis sveikatos apsaugos ministro pareigas	Aurelijus Veryga